**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ ԷԴ. ՊԵՏՐՈՍՅԱՆ ՓՈՂՈՑԻ ԹԻՎ 1/45/6 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 3-րդ հոդվածի, Հայաստանի Հանրապետության կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 27-րդ, 30-րդ, 67-րդ, 68-րդ և 70-րդ կետերի պահանջներին համապատասխան։ Աբովյան քաղաքի Էդ. Պետրոսյան փողոցի թիվ 1/45/6 հասցեում գտվնող Սոֆի Թորգոմյանին, Ալեքսանդր և Անի Շաղիկյաններին ընդհանուր բաժնային սեփականության իրավունքով պատկանող (հիմք՝ 2018 թվականի հունվարի 19-ի 19012018-07-0046 վկայական, կադաստրային համար` 07-002-0048-0136) 2.1575 հա մակերեսով հողամասում նախատեսվում է 2019 թվականին կառուցել մինչև 3 մեգավատ հզորությամբ արևային ֆոտովոլտային կայան։ Էլեկտրակայանի կառուցման համար նախատեսվող ներդրումների չափը գործարար կառավարման խորհրդատվական ծառայություններ մատուցող ընկերության գնահատականներով կազմելու է մոտ 1 միլիարդ ՀՀ դրամ։ Շահագործման հանձնելուց հետո բացվելու է միջին աշխատավարձով հինգից վեց մշտական աշխատատեղ։
 Հաշվի առնելով վերոնշյալը և նկատի ունենալով այն հանգամանքը որ Աբովյան համայնքի գլխավոր հատակագծով նախատեսված հեռանկարային զարգացման համապատասխան գոտիների սահմաններում համարժեք հողամաս չկա, նպատակահարմար է Աբովյան քաղաքի Էդ. Պետրոսյան փողոցի թիվ 1/45/6 հասցեում գտնվող արդյունաբերության, ընդերքօգտագործման և այլ արտադրական նշանակության հողամասի նպատակային նշանակությունը փոփոխել որպես էներգետիկայի, տրանսպորտի, կապի, կոմունալ ենթակառուցվածքների օբյեկտների նշանակության հողամաս։
«Աբովյան քաղաքի Էդ. Պետրոսյան փողոցի թիվ 1/45/6 հասցեում գտնվող հողամասի նպատակային նշանակությունը փոփոխելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
 «Աբովյան քաղաքի Էդ. Պետրոսյան փողոցի թիվ 1/45/6 հասցեում գտնվող հողամասի նպատակային նշանակությունը փոփոխելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի եկամուտներում և ծախսերում փոփոխություներ չեն առաջանում: մմմմմմմմմմմմմմմմմմմմմմմմմմմմմ

 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**